**З А П О В Е Д**

На основание чл. 73 от АПК, чл. 63, ал. 7 и чл. 63в от Закона за здравето, Решение № 826 на Министерския съвет от 25 ноември 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, поради достигната към 27.01.2022год. 14-дневна заболеваемост от 987,68 на 100 000 население на територията на област Добрич и достигане на етап II от Националния план за справяне с пандемията от Sars-Cov-2, Решение на Областен координационен щаб към Областен съвет по здравеопазване от 27.01.2022 г., Заповед № РД-01-973/26.11.2021 г. и Заповед № РД-01- 968/26.11.2021 г. на Министъра на здравеопазването, както и след съгласуване с Главния държавен здравен инспектор,

**Н А Р Е Ж Д А М:**

I. Въвеждам следните временни противоепидемични мерки на територията на област Добрич, считано от 18:00 часа на 28.01.2022 г. до 24:00 часа на 06.02.2022 г.:

1. Преустановяват се посещенията на непълнолетни лица в търговските центрове тип МОЛ, кина, клубове, включително компютърни зали, заведения за хранене и развлечения по смисъла на чл. 124 от Закона за туризма, включително и тези към местата за настаняване, без законен настойник (родител или друго лице, полагащо грижи за непълнолетния).

2. Преустановява се провеждането в присъствена среда на всички групови извънкласни занимания и дейности, дейности по интереси, на организирани дейности с ученици, включващи посещения на музеи, изложби, природни обекти и други мероприятия с културна, опознавателна и възпитателна цел, планирани екскурзии, зелени училища, туристически пътувания и др., спортни празници и други масови мероприятия, организирани от юридически и физически лица, вкл. от училищата, за всички ученически възрастови групи.

3. Преустановяват се присъствените групови занятия с деца в езиковите центрове, образователните центрове и други обучителни центрове и школи, организирани от юридически и физически лица.

4. Преустановява се провеждането на извънкласни дейности, с изключение на националните кръгове и областните кръгове на националните олимпиади и състезания от Календара на МОН, утвърдени със заповеди на Министъра на образованието и науката.

Участието на областните кръгове на олимпиадите и състезанията се допуска само при създадена организация за провеждане на изследване за COVID - 19 на място в училище, с осигурени от МОН щадящи бързи антигени тестове на учениците, на педагогическия и непедагогически персонал, участващи в провеждането им, с изключение на тези, които разполагат с валидни документи за ваксинация, преболедуване или изследване.

1. Временните противоепидемични мерки, определени с настоящата заповед, ще бъдат променени в зависимост от развитието на епидемичната ситуация на територията на област Добрич.
2. Настоящата заповед да се публикува на интернет страницата на РЗИ- Добрич.
3. Заповедта да се съобщи на областния управител на област Добрич – за създаване на необходимата организация за контрол по спазване на противоепидемичните мерки на територията на област Добрич.

Заповедта подлежи на обжалване в едномесечен срок от публикуването ѝ на интернет страницата на РЗИ-Добрич пред Административен съд Добрич по реда на АПК.

Административният акт подлежи на предварително изпълнение, като обжалването не спира изпълнението на заповедта

Д-р Светла Ангелова,

Директор на Регионална Здравна Инспекция - Добрич